S-7543/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. desember 2019, á hendur L-kk-þgf H-kk-þgf S-kk-þgf, kt. [...], [...], [...], fyrir umferðarlagabrot með því að hafa, fimmtudaginn 10. janúar 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 8,5 ng/ml) um Stekkjarbakka í Reykjavík, við Álfabakka, þar sem lögregla stöðvaði aksturinn og ekið bifreiðinni umrætt sinn án lögboðinnar vátryggingar.

Telst brot þetta varða við 1., sbr. 2. mgr. 45. gr. a, 1. mgr. 48. gr. og 1. mgr. 93. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Undir rekstri málsins féll ákæruvaldið frá þeim hluta ákæru er varðar brot gegn 1. mgr. 93. gr. umferðarlaga nr. 50/1987, nánar tiltekið það brot að hafa ekið bifreið án lögboðinnar vátryggingar.

Brot ákærða eru rétt heimfærð til refsiákvæða í ákæru miðað við ákvæði eldri umferðarlaga nr. 50/1987. Brot ákærða varða nú við 1., sbr. 2. mgr. 50. gr., 1. mgr. 58. gr., allt samanber 1. mgr. 95. gr. umferðarlaga nr. 77/2019.

Ákærði er fæddur í [...] og á að baki nokkurn sakaferil. Samkvæmt framlögðu sakavottorði, dagsettu 30. janúar 2020, var ákærði dæmdur til greiðslu sektar með dómi 10. júní 2008 fyrir akstur undir áhrifum ávana- og fíkniefna og vörslur fíkniefna. Hann gekkst undir greiðslu sektar með lögreglustjórasátt 6. ágúst 2011 fyrir akstur undir áhrifum ávana- og fíkniefna. Hann var dæmdur til greiðslu sektar með dómi 21. mars 2012 fyrir akstur undir áhrifum áfengis, akstur undir áhrifum ávana- og fíkniefna og akstur án þess að hafa endurnýjað ökuskírteini sitt, en um var að ræða hengingarauka við fyrri dóm. Ákærði var síðan dæmdur í 45 daga fangelsi með dómi 18. desember 2012 meðal annars fyrir akstur undir áhrifum ávana- og fíkniefna og akstur sviptur ökuréttindum, um var að ræða hegningarauka að hluta til við fyrri dóm. Þá var hann dæmdur í 3 mánaða fangelsi með dómi 23. október 2014 fyrir akstur undir áhrifum ávana- og fíkniefna og akstur sviptur ökuréttindum. Því næst hlaut hann 4 mánaða fangelsisdóm 20. desember 2012 fyrir hraðakstur, akstur undir áhrifum ávana- og fíkniefna og akstur sviptur ökuréttindum. Þá var hann dæmdur í 60 daga fangelsi með dómi 3. maí 2019 fyrir vörslur fíkniefna og akstur sviptur ökuréttindum. Loks var ákærði dæmdur í 1 mánaðar fangelsi 11. júlí 2019 fyrir akstur sviptur ökuréttindum en um var að ræða hegningarauka við dóminn frá 3. maí sama ár.

Við ákvörðun refsingar hér verður þannig við það miðað að ákærði hafi með brotum sínum nú í sjötta sinn eftir að hann varð fullra 18 ára og innan ítrekunartíma, sbr. 1. og 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og í fjórða sinn gerst sekur um akstur sviptur ökuréttindum.

Brot þau sem ákærði er sakfelldur fyrir nú voru framin fyrir uppkvaðningu dómanna frá því 3. maí og 11. júlí 2019 og verður ákærða því dæmdur hegningarauki í samræmi við 78. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 5 mánuði.

Fallið var frá kröfu um ökuréttingarsviptingu undir rekstri málsins þar sem brot það sem ákært er fyrir nú er hegningarauki við dóminn frá því 3. maí 2019 þar sem ævilöng svipting ökuréttar ákærða var áréttuð.

Ákærði greiði 97.400 krónur í sakarkostnað.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, L-kk-nf H-kk-nf S-kk-nf, sæti fangelsi í 5 mánuði.

Ákærði greiði 97.400 krónur í sakarkostnað.

H-kvk-nf S-kvk-nf B-kvk-nf